Diari Oficial de la Generalitat Valenciana


Sumari del DOGV 6226, del 15-03-2010 (2010/2939)

ORDE 14/2010, de 5 de març, de la Conselleria d'Educació, per la qual es convoquen les ajudes per al desenrotllament de programes de qualificació professional inicial per al curs 2010-2011.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6226

Data del DOGV
:   15-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2939


Data del document
:   05-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * política educativa

ORDE 14/2010, de 5 de març, de la Conselleria d'Educació, per la qual es convoquen les ajudes per al desenrotllament de programes de qualificació professional inicial per al curs 2010-2011. [2010/2939]  
Publicada l'orde de 7 de juliol de 2008 de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de qualificació professional inicial, i modificada per la l'Orde d'11 de gener del 2010 (DOCV 6198, de 03.02.2010), programes promoguts a l'empara de l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana,  
Atés el que disposen la Llei 38/2003, de 17 de novembre, General de Subvencions; el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; el Reglament General de Subvencions aprovat pel Reial Decret 887/2006, de 21 de juliol; així com la Llei 13/2009, de 29 de desembre, de Pressupostos de la Generalitat per a l'exercici 2010; i en virtut de les facultats atribuïdes per l'article 28 de la Llei 5/1983, de 30 de desembre, del Consell; i vista la proposta de la directora general d'Avaluació, Innovació i Qualitat Educativa i de la Formació Professional de data 23 de febrer de 2010, i de conformitat amb esta,  
ORDENE  
Primer  
Convocar les subvencions per al desenrotllament de programes de qualificació professional inicial en el curs 2010-2011, que s'ajusten a les modalitats i condicions previstes en l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió de subvencions per al desenrotllament dels programes de qualificació professional inicial.  
De conformitat amb el que disposa l'article 5.1 de la mencionada Orde de 7 de juliol de 2008, s'establix que el termini per a presentar les sol·licituds d'ajudes en la present convocatòria és d'un mes a comptar de l'endemà de la publicació d'esta convocatòria en el Diari Oficial de la Comunitat Valenciana.  
Segon  
1. A fi d'atendre al finançament de la primera fase dels programes de qualificació professional inicial d'estes modalitats, la Conselleria d'Educació destinarà un import màxim d'1.861.229 euros, a càrrec de la línia T1310000, cofinançada pel Fons Social Europeu, i de l'aplicació pressupostària 24.30.67.502.13.8 del Pressupost de la Generalitat per a l'Exercici 2010, i un import màxim de 422.500 euros de la línia T2250000, de l'aplicació pressupostària 75.80.65.806.02.4, del pressupost mencionat.  
2. Queda condicionada l'aprovació de la segona fase dels programes de qualificació professional inicial a l'existència de crèdit per a estos en el pressupost de la Generalitat per a l'any 2011. Esta fase serà finançada per la Conselleria d'Educació, tenint en compte el que establix l'article 29 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
Per orde de la Conselleria d'Educació es farà publicitat de la línia de subvenció i dels imports globals màxims destinats a la concessió de les ajudes corresponents a l'any 2011.  
L'específica consignació pressupostària destinada a esta fase, el seu atorgament efectiu i la manera d'efectuar-ne els lliuraments i la seua justificació, quedaran condicionats, en tot cas, a la normativa pressupostària vigent per a l'exercici 2011 i, si és el cas, a les instruccions que dicte la Conselleria d'Educació.  
3. Les sol·licituds es presentaran omplint per duplicat el model normalitzat específic referit als programes de qualificació professional inicial, a les quals s'adjuntarà la documentació que s'indica en l'article 6 de l'esmentada Orde de bases de 7 de juliol de 2008 de la Conselleria d'Educació, i que figura en internet en l'adreça corresponent a esta conselleria: www.edu.gva.es/eva. Les dites sol·licituds hauran de dirigir-se als corresponents registres de la Conselleria d'Educació o de les direccions territorials d'Educació, o en qualsevol altra de les maneres establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present orde no requerix notificar-se a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea. No tots els seus destinataris tenen la condició d'empresa i, en tot cas, les subvencions que s'han de concedir no reporten avantatge econòmic ni es falseja pel seu atorgament la competència ja que no afecta cap intercanvi comercial. Sense perjuí de tot això, la present convocatòria ha sigut comunicada a la Direcció General d'Economia de la Conselleria d'Economia, Hisenda i Ocupació.  
Quart  
Esta orde produirà efectes des de l'endemà de la seua publicació en el Diari Oficial de la Comunitat Valenciana.  
Contra la present orde, que posa fi a la via administrativa, podrà interposar-se potestativament recurs de reposició en el termini d'un mes a comptar de l'endemà de la seua publicació, de conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present orde, d'acord amb el que establix l'article 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 5 de març de 2010  
El conseller d'Educació,  
ALEJANDRO FONT DE MORA TURÓN